Partitu Sucialista dî Siciliani

Lu Partitu Sucialista Sicilianu ('n talianu Partito Socialista Siciliano) o PSS è nu partitu pulìticu sicilianu.

 Storia 
Riunnatu lu 21 di maju di lu 2013, ntî l'uccasioni di lu 120° annivirsariu di li Fasci siciliani e s'allìa a la spirienza di lu vecchiu Partitu Sucialista Sicilianu ca fu la parti principali di la rivota, funnatu lu 21 di maju di lu 1893. E' nu partitu ca porta avanti li idei di lu Sucialìsimu e ntî lu stissu tempu di lu Sicilianìsmu, senza pi chissu vuliri èssiri isulazziunista e arristannu fidili a lu ntirnazziunalìsimu e a l'idea di n'Europa di li pòpuli e no sutta lu duminiu di li banchi.  Lu Partitu voli attuari lu Statutu d'autonumìa sicilianu 'n chiavi sucialista e voli èssiri puntu di rifirimentu 'n Sicilia pi tutti chiddi ca crìdinu ntî li idei di la manca.

Lu 21 di maju 2013, doppu nu sit-in p'arricurdari li Fasci Siciliani, a Palermu, li participanti si spustaru a lu Palazzu di l'Aquili, unni si tinni na Riunioni di li funnaturi, d'unni lu Partitu Sucialista Sicilianu vinni dichiaratu rifunnatu e vinni stituiutu nu Cumitatu di Dirizzioni Pruvisoriu di 9 mèmmira, ca havi lu còmpitu di purtari avanti lu partitu avveri lu primu cungressu custituenti ca s'ha tèniri dintra l'annu 2013LinkSicilia - E' nato il Partito Socialista dei Siciliani.

Quarchi tempu doppu Antonio Matasso è statu elettu sicritariu unicu di lu partitu.

 Mèmmira 
Di lu Cumitatu di Dirizzioni Pruvisoriu fannu parti genti ca vèninu di lu vecchiu Partitu Sucialista Talianu (ex PSI), di lu sicilianismu, di li sinnacati e di l'ambienti univirsitariu, li 9 mèmmira sunnu:
 Fabio Cannizzaro
 Antonio Matasso, sicritariu
 Giuseppe Coniglione
 Ignazio Buttitta
 Franco Gioia
 Leonardo D'Angelo
 Ignazio Coppola
 Turi Lombardo
 Nino Gennaro.

 Nuti 

 Lijami sterni 
Situ ufficiali di lu PSS

Partitu Sucialista Sicilianu